Navigasjonen på Sava ble vanskelig ved slutten på måneden august med lavere vannivå, og serberne klarte å reise flere minesperringer utenfor Beograd under dekning av batteriene. Da et serbisk angrep kom over elven inn på østerriksk-ungarsk territorium tidlig i september, ble flåtebasen på Zemun evakuert den 9. september og to patruljebåter som var blitt fanget i elven Temes, måtte ødelegges. Senere ble Zemun sikret av et østerriksk-ungarsk motangrep, og den 28. september til tross for sterk ild klarte de to elvemonitorene «Temes» og «Körös» med hjelp av minesveiperen «Andor» samt en patruljebåt å bryte seg gjennom minesperringen fra Donau inn i Savaelven. Men en tredje elvemonitor, «Leitha», klarte ikke å følge etter med omfattende skader etter å ha blitt gjentagende truffet av serberne.